b'\n_START_ARTICLE_\nAkryyliamidi\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\nPerinteisesti akryyliamidia on valmistettu v\xc3\xa4kev\xc3\xa4n rikkihapon ja akryylinitriilin v\xc3\xa4lisell\xc3\xa4 reaktiolla. T\xc3\xa4m\xc3\xa4n reaktion haittapuolena ovat kuitenkin sen tuottamat j\xc3\xa4tevirrat, joten korvaavia prosesseja on kehitetty. Yksi yleisimmin k\xc3\xa4yt\xc3\xb6ss\xc3\xa4 olevista korvaavista prosesseista on akrylonitriilin hydrolyysi Raney-kuparin katalysoimana. T\xc3\xa4m\xc3\xa4 prosessi tuottaa selektiivisesti akryyliamidia ilman suuria j\xc3\xa4tevirtoja. My\xc3\xb6s bakteerien k\xc3\xa4ytt\xc3\xb6\xc3\xa4 hy\xc3\xb6dynnet\xc3\xa4\xc3\xa4n akryyliamidin valmistuksessa. T\xc3\xa4rkein akryyliamidin k\xc3\xa4ytt\xc3\xb6kohde on veden puhdistuksessa, mineraalien vaahdotuksessa ja paperinvalmistuksessa k\xc3\xa4ytett\xc3\xa4vien polyakryyliamidipolymeerien valmistus.'